Posl.br. 14 St-479/2019
[bookmark: _GoBack]REPUBLIKA HRVATSKA
TRGOVAČKI SUD U RIJECI

Z A P I S N I K
od  5. prosinca 2019. 
Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom KAIROS NEKRETNINE društvo s ograničenom odgovornošću za poslovanje nekretninama Rijeka (Grad Rijeka), Pomerio 21 , OIB: 73132834819, MBS: 040243604

OD SUDA PRISUTNI:
Vera Jelenović, sudac
Danijela Fumić, zapisničar

Početak u 9,20 sati.

Utvrđuje se da su na današnje ročište pristupili:
Privremeni stečajni upravitelj:  Lilijana Augustin, OIB: 12365783008, Šmogorska 43, Matulji 
Za predlagatelja: Marijana Franolić zamj. ŽDO u Rijeci
Za dužnika: nitko, dostava poziva uredna

Utvrđuje se da je na ročištu prisutna osoba ovlaštena za zastupanje KAIROS PARTNER IMMOBILIS društvo s ograničenom odgovornošću za poslovanje nekretninama, turistička agencija Rijeka (Grad Rijeka) Pomerio 21, OIB: 43188553884: Ljiljana Popović, čiji je identitet sud utvrdio uvidom u osobnu iskaznicu broj 104121146 izdanu od PU Primorsko-goranska, koja u spis i izravno predlagatelju  predaje podnesak dužnika ističući kako se direktorica dužnika jutros probudila sa visokom temperaturom, te nije bila u mogućnosti doći na ročište. Također predaje u spis izjavu gdje izjavljuje da će za dužnika podmiriti cjelokupan iznos blokade računa u roku od šezdeset dana, te moli usmeno odgodu današnjeg ročišta. 
Jedan primjerak izjave uručuje se izravno Republici Hrvatskoj i jedan privremenom stečajnom upravitelju, koji se ne protive odgodi današnjeg ročišta. 


Sud donosi 

r j e š e n j e

Odgađa se daljnje raspravljanje na današnjem ročištu, te se sljedeće ročište određuje za 

25. veljače 2020. u 9,00 sati

u prostorijama Trgovačkog suda u Rijeci, Zadarska ulica 1 i 3, sudnica broj 3, I kat.

Dovršeno u  9,40 sati.

					 Sudac                        Privremeni stečajni upravitelj
           

				            Zapisničar        		    Stranke   

